Document ID: 31977R1359

ΚΑΝΟΝΙΣΜΟΣ (ΕΟΚ) αριθ. 1359/77 ΤΟΥ ΣΥΜΒΟΥΛΙΟΥ της 20ής Ιουνίου 1977 περί τροποποιήσεως του κανονισμού (ΕΟΚ) αριθ. 447/68 "περί θεσπίσεως των γενικών κανόνων παρεμβάσεως με αγορά στον τομέα της ζάχαρης"
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 3330/74 του Συμβουλίου της 19ης Δεκεμβρίου 1974 περί κοινής οργανώσεως αγοράς στον τομέα της ζάχαρης(1), όπως τροποποιήθηκε τελευταία από τον κανονισμό (ΕΟΚ) αριθ. 1110/77(2), και ιδίως το άρθρο 9 παράγραφος 5,
την πρόταση της Επιτροπής,
Εκτιμώντας:
ότι η τιμή παρεμβάσεως για τη λευκή ζάχαρη και για την ακατέργαστη ζάχαρη ορίσθηκαν με ισχύ από 1ης Ιουλίου 1977, χωρίς να ληφθεί υπόψη η συνεισφορά που προβλέπεται στο άρθρο 8 του κανονισμού (ΕΟΚ) αριθ. 3330/74- ότι η πραγματική τιμή της ζάχαρης που πωλείται από τον παραγωγό στην αγορά κατά το στάδιο παραδοτέα στην πόρτα του εργοστασίου είναι τιμή που λαμβάνει αναγκαία υπόψη την εν λόγω συνεισφορά που οφείλεται κατά την έξοδο- ότι επομένως ο ίδιος κανόνας πρέπει να εφαρμοσθεί όταν η ζάχαρη πωλείται από τον οργανισμό παρεμβάσεως, εφ' όσον υποχρεούται και αυτός να εξοφλήσει την εν λόγω συνεισφορά κατά τη στιγμή διαθέσεως της ζάχαρης αυτής-
ότι πρέπει να τροποποιηθεί, κατά συνέπεια, ο κανονισμός (ΕΟΚ) αριθ. 447/68 του Συμβουλίου της 9ης Απριλίου 1968 περί θεσπίσεως των γενικών κανόνων παρεμβάσεως με αγορά στον τομέα της ζάχαρης(3), όπως τροποποιήθηκε τελευταία από τον κανονισμό (ΕΟΚ) αριθ. 2274/70(4),
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 3 του κανονισμού (ΕΟΚ) αριθ. 447/68 παρεμβάλλεται η ακόλουθη παράγραφος 2α:
"2α. Η τιμή πωλήσεως ή η κατώτατη τιμή πωλήσεως κατά την πώληση ορίζεται λαμβανομένης υπόψη της συνεισφοράς που αναφέρεται στο άρθρο 8 του κανονισμού (ΕΟΚ) αριθ. 3330/74 και εφαρμόζεται κατά τη ζαχαρική περίοδο κατά τη διάρκεια της οποίας πραγματοποιείται η πώληση."
Άρθρο 2
Ο παρών κανονισμός αρχίζει να ισχύει την 1η Ιουλίου 1977.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.
Έγινε στο Λουξεμβούργο, στις 20 Ιουνίου 1977.

Labels: 3
15
17